**Lefel 2 Iechyd a Gofal Cymdeithasol: Egwyddorion a Chyd-destunau: Paratoi i Addysgu DPP**

**Hydref 2019**

**Cwestiynau cynrychiolwyr**

| **Cwestiwn** | **Ateb** |
| --- | --- |
| A oes angen cymeradwyaeth canolfan arnom i gynnal y cymhwyster hwn? | Oes, os ydych yn bwriadu darparu un neu'n fwy o'n cymwysterau, bydd angen i chi wneud cais am gymeradwyaeth canolfan. Mae ffurflen gais a dogfen ganllawiau ar gael ar y cyswllt isod:[https://www.dysguiechydagofal.cymru/canolfannau-darparwyr-hyfforddiant/](https://www.healthandcarelearning.wales/centres-training-providers/) |
| A oes angen cymwysterau aseswr ar staff cyflwyno i gyflwyno'r cymhwyster hwn? | Nid oes angen i unrhyw staff cyflwyno feddu ar gymwysterau aseswr penodol i gyflwyno'r cwrs hwn gan nad oes elfen ymarfer yn cael ei hasesu. Gweler tudalen 29 y fanyleb am fanylion pellach.[https://www.dysguiechydagofal.cymru/cymwysterau/level-2-health-and-social-care-principles-and-contexts/?=2/](https://www.healthandcarelearning.wales/qualifications/level-2-health-and-social-care-principles-and-contexts/) |
| A ddylen ni gofrestru dysgwyr ar gyfer arholiad mis Ionawr pan fyddan nhw ond wedi cael un tymor o gael eu haddysgu? | Dylid rhoi'r cyfle i ddysgwyr sefyll yr arholiad ym mis Ionawr os ydych chi’n teimlo eu bod yn barod i roi cynnig ar yr asesiad hwn. |
| Beth yw'r amserlen ar gyfer yr astudiaeth achos? | Aseiniad 1 – Caniateir 6 awr i ymgeiswyr yr astudiaeth achos gwblhau'r dasg hon a 4 awr ar gyfer Aseiniad 2. |
| A oes unrhyw gyfyngiadau ar ddarparwyr lleoliadau? | Rhaid i leoliadau gwaith fod o fewn y sector iechyd a gofal cymdeithasol. Ni ddylid defnyddio ysgolion cynradd a meithrinfeydd oni bai eu bod yn ysgolion arbennig. |
| Sut mae'r cymhwyster yn cael ei raddio? | Bydd y cymhwyster yn cael ei raddio ar sail Llwyddo, Teilyngdod neu Ragoriaeth. |
| Beth yw'r dyddiad cyflwyno ar gyfer yr Asesiad Di-arholiad? | Mae'r Asesiadau Di-arholiad (Aseiniad 1 a 2) yn cael eu marcio'n fewnol gan y ganolfan a'r marciau’n cael eu cyflwyno i'w cymedroli erbyn 5 Mai bob blwyddyn. |
| Sut mae'r Asesiadau Di-arholiad yn cael eu rhyddhau? | Bydd Aseiniad 1 ar gael o wefan ddiogel CBAC ar y dydd Llun cyntaf ym mis Mawrth bob blwyddyn.[https://www.wjecservices.co.uk/Welsh/login.asp](https://www.wjecservices.co.uk/login.asp)Byddwch angen cyfrinair newydd gan eich swyddog arholiadau i gael mynediad i'r safle hwn. |
| Os yw ymgeiswyr yn sefyll yr arholiad ar sgrin, a yw eu marciau yn cael eu rhoi ar unwaith? | Na, yn wahanol i'r arholiad amlddewis Craidd mae'r arholiad hwn yn gofyn am atebion ysgrifenedig estynedig y mae angen eu marcio, felly ni roddir marciau ar unwaith.  |
| Os bydd dau aelod o staff yn cyflwyno'r cwrs hwn, a ddylen nhw wneud uned yr un neu addysgu Uned 1 fel tîm gan fod yr arholiad ym mis Ionawr ac yna Uned 2? | Mater i'r canolfannau unigol fyddai penderfynu hyn. Cynghorir y dylid cyflwyno Uned 1 yn gyntaf, i baratoi ar gyfer yr arholiad sydd ar gael ym mis Ionawr a gellir ei ailsefyll wedyn yng nghyfres yr haf os bydd angen. |
| Pa adnoddau fydd yn cael eu darparu? A fydd cynlluniau gwersi a chynlluniau gwaith ar gael? | Mae llawer o wahanol adnoddau ar gael megis canllawiau addysgu, deunyddiau asesu enghreifftiol a deunyddiau enghreifftiol. Wrth iddynt ddod ar gael, darperir cyn bapurau a deunyddiau enghreifftiol ychwanegol.Ni ddarperir cynlluniau gwaith a chynlluniau gwersi. Mae rhaglen astudio a awgrymir ar gael ar gyfer y ddwy uned yn y Canllawiau Addysgu.Mae dewis helaeth o adnoddau electronig hefyd ar gael i'w defnyddio yn yr ystafell ddosbarth neu yn rhan o raglen ddysgu gwrthdro.[https://www.dysguiechydagofal.cymru/cymwysterau/level-2-health-and-social-care-principles-and-contexts/?=2/](https://www.healthandcarelearning.wales/qualifications/level-2-health-and-social-care-principles-and-contexts/) |
| A fydd gwerslyfr i gefnogi'r gwaith o gyflwyno? | Gan fod dewis helaeth o adnoddau electronig, nid oes unrhyw gynlluniau ar hyn o bryd i gynhyrchu gwerslyfr. |
| O edrych ar y gyfres o gymwysterau, pa lwybrau dilyniant sydd ar gael i ddysgwyr | Mae'r cymhwyster hwn yn cefnogi dilyniant i ddysgu/hyfforddiant a/neu gymwysterau pellach, gan gynnwys: * Lefel 3 Tystysgrif a Diploma mewn Iechyd a Gofal Cymdeithasol: Egwyddorion a Chyd-destunau
* TAG Iechyd a Gofal Cymdeithasol, a Gofal Plant
* Lefel 2 Iechyd a Gofal Cymdeithasol: Ymarfer (Oedolion)
* Lefel 3 Iechyd a Gofal Cymdeithasol: Ymarfer (Oedolion)
* Lefel 3 Iechyd a Gofal Cymdeithasol: Ymarfer (Plant a Phobl Ifanc)
* Lefel 2 Gofal, Chwarae, Dysgu a Datblygiad Plant: Ymarfer a Theori
* Lefel 3 Gofal, Chwarae, Dysgu a Datblygiad Plant: Ymarfer a Theori
* Prentisiaethau mewn Iechyd a Gofal Cymdeithasol.
 |
| Os yw ymgeiswyr yn methu'r arholiad Uned 1, ydyn nhw'n gallu ailsefyll? | Ydyn, os yw dysgwyr yn methu'r arholiad ym mis Ionawr maen nhw'n gallu ailsefyll ym mis Mehefin. Mae'r marc uchaf y mae'r ymgeisydd yn ei ennill yn cyfrif tuag at y radd derfynol.  |
| Beth ddylai'r gofynion cofrestru fod? | Fel corff dyfarnu, nid yw CBAC wedi pennu gofynion cofrestru ar gyfer y cymhwyster hwn. Mae’r gofynion cofrestru ar gyfer blynyddoedd 12/13 yn amrywio ar draws canolfannau yng Nghymru; felly, byddai'n rhaid i hyn fod yn benderfyniad gan y ganolfan.  |
| A oes yn rhaid i ni addysgu'r Craidd ar y cyd â'r cymhwyster hwn? | Argymhellir yn gryf y dylai’r dysgwyr fod wedi cwblhau Iechyd a Gofal Cymdeithasol: Craidd, neu eu bod yn gwneud hynny ar hyn o bryd.  |
| A yw ymgeiswyr yn gallu mynd â nodiadau/ymchwil ymlaen llaw i'r Asesiad Di-arholiad?  | Ar gyfer Aseiniad 2, caniateir i ymgeiswyr fynd â chopi o'u Cofnod Ymgysylltu â'r Sector Lleoliadau Gwaith a hyd at chwe ochr (3 tudalen) A4 o nodiadau ychwanegol i'r amgylchedd asesu. Gall ymgeiswyr ysgrifennu’r nodiadau neu ddefnyddio prosesydd geiriau. Dylai'r nodiadau hyn fod yng ngeiriau'r ymgeisydd ei hun a rhaid iddynt fod yn berthnasol i weithgareddau ymgysylltu'r ymgeisydd â'r sector yn benodol gan gynnwys ei leoliad gwaith. **Ni ddylai’r nodiadau** gynnwys atebion wedi'u paratoi ymlaen llaw i'r tasgau.Rhaid i'r ganolfan gadw'r holl nodiadau a ddefnyddiwyd gan yr ymgeisydd a rhaid i'r rhain gael eu cyflwyno i'w hadolygu yn rhan o'r broses gymedroli. |